ระเบียบกรุงเทพมหานครระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงินพ.ศ.๒๕๓๐ อาศัยอำนาจตามความในข้อ ๑๘ (๒)แห่งข้อบัญญัติกรุงเทพมหานคร เรื่องวิธีการงบประมาณ พ.ศ.๒๕๒๙ผู้ว่าราชการกรุงเทพมหานครกำหนดระเบียบว่าด้วยการรับเงิน การเบิกจ่ายเงินการเก็บรักษาเงิน การนำส่งเงิน และการตรวจเงิน ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงิน พ.ศ.๒๕๓๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกรุงเทพมหานครว่าด้วยการรับเงินการเบิกจ่ายเงิน การฝากเงิน การเก็บรักษาเงิน และการตรวจเงิน พ.ศ.๒๕๑๙ ลงวันที่ ๒๙กันยายน ๒๕๑๙(๒) ระเบียบกรุงเทพมหานครว่าด้วยการรับเงินการเบิกจ่ายเงิน การฝากเงิน การเก็บรักษาเงิน และการตรวจเงิน (ฉบับที่ ๒) พ.ศ.๒๕๒๐ลงวันที่ ๑๘ สิงหาคม ๒๕๒๐(๓) ระเบียบกรุงเทพมหานครว่าด้วยการรับเงินการเบิกจ่ายเงิน การฝากเงิน การเก็บรักษาเงิน และการตรวจเงิน (ฉบับที่ ๓) พ.ศ.๒๕๒๑ลงวันที่ ๑๗ มกราคม ๒๕๒๑(๔) ระเบียบกรุงเทพมหานครว่าด้วยการรับเงินการเบิกจ่ายเงิน การฝากเงิน การเก็บรักษาเงิน และการตรวจเงิน (ฉบับที่ ๔) พ.ศ.๒๕๒๑ลงวันที่ ๘ มีนาคม ๒๕๒๑บรรดาระเบียบ ข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้ หรือซึ่งขัดหรือแย้งรับระเบียบนี้ให้ใช้ระเบียบนี้แทนหมวด ๑ข้อความทั่วไป ข้อ ๔ ในระเบียบนี้หน่วยงาน [๒] หมายความว่า หน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานคร เรื่องการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกองหัวหน้าหน่วยงาน [๓] หมายความว่า หัวหน้าหน่วยงานตำแหน่งปลัดกรุงเทพมหานครผู้อำนวยการสำนัก หัวหน้าสำนักงานคณะกรรมการข้าราชการกรุงเทพมหานครเลขานุการสภากรุงเทพมหานคร เลขานุการผู้ว่าราชการกรุงเทพมหานครผู้อำนวยการโรงพยาบาล ผู้อำนวยการวิทยาลัย ผู้อำนวยการสำนักงาน ผู้อำนวยการกองเลขานุการสำนัก ผู้อำนวยการเขตหรือหัวหน้าหน่วยงานที่ดำรงตำแหน่งเทียบได้ไม่ต่ำกว่านี้หน่วยการคลัง [๔] หมายความว่า หน่วยงานซึ่งมีหน้าที่เกี่ยวกับการรับเงินการเบิกจ่ายเงินการถอนเงิน การนำส่งเงิน การฝากเงิน และการเก็บรักษาเงิน ทั้งนี้ให้รวมถึงฝ่ายการคลัง สำนักงานเลขานุการสำนัก ฝ่ายการคลัง กองกลางสำนักปลัดกรุงเทพมหานคร ฝ่ายการคลัง สำนักงานเขตฝ่ายบริหารงานทั่วไปสำนักงานเลขานุการสภากรุงเทพมหานคร ฝ่ายบริหารงานทั่วไปสำนักงานเลขานุการผู้ว่าราชการกรุงเทพมหานคร ฝ่ายการคลัง สำนักงานเลขานุการสำนักงานคณะกรรมการข้าราชการกรุงเทพมหานครและให้หมายความรวมถึงฝ่ายหรือกลุ่มงานซึ่งมีหน้าที่เกี่ยวกับการรับเงินการเบิกจ่ายเงินการถอนเงิน การนำส่งเงิน การฝากเงิน การเก็บรักษาเงินและการตรวจเงินด้วยหัวหน้าหน่วยการคลัง [๕] หมายความว่า หัวหน้าหน่วยงานซึ่งมีหน้าที่เกี่ยวกับการรับเงินการเบิกจ่ายเงินการถอนเงิน การนำส่งเงิน การฝากเงิน และการเก็บรักษาเงิน ทั้งนี้ให้รวมถึงหัวหน้าฝ่ายการคลัง สำนักงานเลขานุการสำนัก หัวหน้าฝ่ายการคลัง กองกลางสำนักปลัดกรุงเทพมหานครหัวหน้าฝ่ายการคลัง สำนักงานเขต หัวหน้าฝ่ายบริหารงานทั่วไปสำนักงานเลขานุการสภากรุงเทพมหานครหัวหน้าฝ่ายบริหารงานทั่วไปสำนักงานเลขานุการผู้ว่าราชการกรุงเทพมหานคร หัวหน้าฝ่ายการคลังสำนักงานเลขานุการสำนักงานคณะกรรมการข้าราชการกรุงเทพมหานครและให้หมายความรวมถึงหัวหน้าฝ่าย หรือหัวหน้ากลุ่มงาน ซึ่งได้รับแต่งตั้งจากหัวหน้าหน่วยงานตามกฎหมายว่าด้วยระเบียบบริหารราชการกรุงเทพมหานครให้ทำหน้าที่หัวหน้ากลุ่มการคลัง ซึ่งมีหน้าที่เกี่ยวกับการรับเงินการเบิกจ่ายเงินการถอนเงิน การนำส่งเงิน การฝากเงิน การเก็บรักษาเงิน และการตรวจเงินด้วยเจ้าของงบประมาณ หมายความว่า หน่วยงานที่ได้รับงบประมาณรายจ่ายไม่ว่าจะเป็นงบประมาณรายจ่ายที่ตั้งไว้สำหรับหน่วยงานนั้น ๆ โดยเฉพาะหรือเป็นงบประมาณรายจ่ายที่ตั้งไว้ในงบกลางและให้หมายความรวมถึงหน่วยงานที่ทำการเบิกและจ่ายเงินแทนเจ้าของงบประมาณด้วยข้าราชการ หมายความว่าข้าราชการกรุงเทพมหานครเงินประจำงวด หมายความว่าเงินประจำงวดที่เจ้าของงบประมาณได้รับอนุมัติให้เบิกกับหน่วยการคลังอนุมัติฎีกา หมายความว่าอนุญาตให้จ่ายเงินจากหน่วยการคลังหลักฐานการจ่าย หมายความว่าหลักฐานแสดงว่าได้มีการจ่ายเงินให้แก่ผู้รับหรือเจ้าหนี้ตามข้อผูกพันถูกต้องแล้วและให้รวมตลอดถึงใบนำส่งเงินต่อหน่วยการคลังด้วยใบสำคัญคู่จ่าย หมายความว่าหลักฐานการจ่ายเงินที่เป็นใบเสร็จรับเงิน ใบรับรองการจ่ายเงินหลักฐานของธนาคารแสดงการจ่ายเงินแก่เจ้าหนี้หรือหลักฐานการนำเงินเข้าบัญชีเงินฝากของผู้รับที่ธนาคาร ทั้งนี้ รวมถึงใบนำส่งเงินต่อหน่วยการคลังเงินยืม หมายความว่าเงินที่หน่วยงานจ่ายให้แก่บุคคลใดยืมเพื่อเป็นค่าใช้จ่ายในการเดินทางไปราชการที่เกี่ยวข้องกับกรุงเทพมหานครหรือปฏิบัติราชการอื่นใดในหน้าที่ของกรุงเทพมหานคร ทั้งนี้ ไม่ว่าจะจ่ายจากงบประมาณรายจ่ายเงินทดรองราชการ หรือเงินอื่นใดของกรุงเทพมหานครปี หมายความว่า ปีงบประมาณงบเงินรายรับรายจ่าย หมายความว่างบรายรับรายจ่ายที่เกิดขึ้นในรอบปีงบประมาณ โดยแสดงรายรับจริงและรายจ่ายจริงข้อ ๕ บรรดาแบบพิมพ์ แบบรายงานการเงิน เอกสารสมุดบัญชี และทะเบียนต่าง ๆ ที่ใช้ในการเบิกจ่ายเงินและรายงานทางการเงินตลอดจนวิธีใช้ ให้เป็นไปตามที่ปลัดกรุงเทพมหานครกำหนดข้อ ๖ ผู้มีอำนาจดำเนินการตามระเบียบนี้จะมอบอำนาจเป็นหนังสือให้แก่ผู้ดำรงตำแหน่งใดก็ได้โดยให้คำนึงถึงระดับตำแหน่งหน้าที่และความรับผิดชอบของผู้ที่จะได้รับมอบอำนาจเป็นสำคัญหากเกิดการเสียหายขึ้นผู้มอบและผู้รับมอบจะต้องรับผิดตามกฎหมายข้อ ๗ ระเบียบนี้มิให้ใช้บังคับเกี่ยวกับเงินอุดหนุนเฉพาะกิจที่ได้รับจากรัฐบาลหมวด ๒การเบิกเงิน ข้อ ๘ การเบิกเงินให้หน่วยงานเจ้าของงบประมาณ หรือหน่วยงานผู้ทำการเบิกแทนหรือหน่วยงานเจ้าของเงินนอกงบประมาณขอเบิกจากหน่วยการคลัง โดยตั้งฎีกาเบิกเงินตามที่กำหนดไว้ในข้อ ๙ข้อ ๙ ฎีกาเบิกเงินมีดังนี้(๑) ฎีกาเบิกเงินรายจ่ายตามงบประมาณ(ยกเว้นเงินเดือนและค่าจ้าง)(๒) ฎีกาเบิกเงินเดือนและค่าจ้าง(๓) ฎีกาเบิกเงินนอกงบประมาณ(๔) ฎีกาเบิกเงินนอกจาก (๑) (๒)และ (๓)ข้อ ๑๐[๖] การเบิกเงินกับหน่วยการคลังใดให้กระทำได้แต่เฉพาะภายในวงเงินประจำงวดที่ได้รับอนุมัติเว้นแต่เป็นการเบิกจ่ายงบประมาณรายจ่ายในหมวดเงินเดือนและค่าจ้างประจำหมวดค่าจ้างชั่วคราว หมวดสาธารณูปโภคและกรณีการเบิกเงินที่ไม่เกี่ยวกับเงินงบประมาณรายจ่ายสำหรับการเบิกเงินที่จะต้องโอนไปให้หน่วยการคลังใดเบิกจ่ายเองให้เป็นไปตามที่ผู้ว่าราชการกรุงเทพมหานครกำหนดข้อ ๑๑ หน่วยงานเจ้าของงบประมาณจะมอบหมายให้หน่วยงานอื่นหรือหัวหน้าหน่วยงานในหน่วยงานเดียวกันหรือหัวหน้างานในสำนักงานเขตเป็นผู้ทำการเบิกแทนก็ได้ โดยให้ส่งตัวอย่างลายมือชื่อผู้เบิกเพื่อขอทำความตกลงกับสำนักการคลังก่อนทำการเบิกเงินข้อ ๑๒ การขอเบิกเงินงบประมาณรายจ่ายปีใดให้วางฎีกาได้จนถึงวันทำการสุดท้ายของปีนั้นหรือวันทำการสุดท้ายของระยะเวลาของงบประมาณรายจ่ายข้ามปีในกรณีที่ได้มีการกันเงินไว้เบิกเหลื่อมปีให้วางฎีกาได้จนถึงวันทำการสุดท้ายของระยะเวลาการเบิกเงินที่กันไว้เบิกเหลื่อมปีข้อ ๑๓ ฎีกาขอเบิกเงินจะต้องพิมพ์หรือเขียนด้วยหมึกที่ลบได้ยากจำนวนเงินที่ขอเบิกทั้งตัวเลขและตัวอักษรจะต้องพิมพ์หรือเขียนให้ชัดเจนห้ามขูดลบ หากผิดพลาดก็ให้แก้ไขโดยวิธีขีดฆ่าแล้วพิมพ์หรือเขียนใหม่ทั้งจำนวนแล้วให้ผู้เบิกลงลายมือชื่อรับรองการขีดฆ่านั้นด้วยการพิมพ์หรือเขียนจำนวนเงินในฎีกาของเบิกเงินที่เป็นตัวอักษรให้ พิมพ์ หรือเขียนจำนวนที่ขอเบิกให้ชิด คำว่า ตัวอักษร หรือขีดเส้นหน้าจำนวนเงินอย่าให้มีช่องว่างที่จะพิมพ์หรือเขียนจำนวนเพิ่มเติมให้สูงขึ้นได้ข้อ ๑๔ การตั้งฎีกาเบิกเงินให้ระบุวัตถุประสงค์ที่จะนำเงินนั้นไปจ่ายโดยต้องได้รับการทวงหนี้หรือใกล้ถึงกำหนดจ่ายเงิน จึงตั้งฎีกาเบิกเงินได้ห้ามมิให้หน่วยงานใดเบิกเงินไปเพื่อเตรียมจ่ายล่วงหน้าและรักษาเงินไว้เกินสิบห้าวันข้อ ๑๕ การเบิกเงินโดยวิธีผัดส่งใบสำคัญกระทำได้ภายในกำหนดเวลาไม่เกินสิบห้าวันนับแต่วันรับเงินถ้าการผัดส่งใบสำคัญเกินกำหนดเวลาตามวรรคหนึ่งให้หน่วยการคลังจัดการเตือนและให้นำส่งอย่างช้าไม่เกินสามสิบวันนับแต่วันรับเงินเมื่อพ้นกำหนดสามสิบวันแล้วหน่วยงานที่ขอผัดมิได้นำใบสำคัญคู่จ่ายเงินส่งใช้อีกให้หน่วยการคลังงดการจ่ายเงินทุกประเภทให้แก่หน่วยงานนั้น จนกว่าหน่วยงานนั้นจะได้นำใบสำคัญคู่จ่ายเงินส่งใช้ที่ผัดส่งไว้ก่อนจึงทำการเบิกจ่ายให้ต่อไป เว้นแต่การได้รับอนุมัติจากปลัดกรุงเทพมหานครเป็นการเฉพาะรายทั้งนี้ ต้องมีกำหนดไม่เกินหกสิบวันข้อ ๑๖ ให้หน่วยงานที่เบิกเงินส่งเอกสารแก่หน่วยการคลังเพื่อทำการตรวจสอบ ดังต่อไปนี้(๑) ใบสำคัญประกอบเป็นงบตามรายการในฎีกาพร้อมทั้งการขอผัดส่ง(๒) ใบสำคัญที่ขอผัดส่งตามข้อ ๑๕เมื่อได้รับใบสำคัญคูจ่ายมาแล้ว ให้นำส่งหน่วยการคลังพร้อมด้วยเงินเหลือจ่ายและต้องมีรายการแสดงว่าได้ผัดส่งไว้ตามฎีกาที่เท่าใดลงวันที่เท่าใด และใบสำคัญที่เท่าใดไว้ด้วยให้ชัดเจนเมื่อสิ้นเดือนหนึ่ง ๆให้หน่วยการคลังจัดทำงบเดือนแสดงรายการจ่ายเงิน พร้อมทั้งรวบรวมใบสำคัญคู่จ่ายและเอกสารอื่นอันเป็นหลักฐานแห่งหนี้ส่งให้สำนักงานตรวจเงินแผ่นดินตรวจสอบภายในวันสิ้นเดือนของเดือนถัดไปเว้นแต่หน่วยงานใดที่สำนักงานตรวจเงินแผ่นดินได้ยกเว้น โดยกำหนดให้ส่งเพียงหน้างบเดือนสำหรับหลักฐานการจ่ายให้เก็บรักษาไว้ที่หน่วยงานนั้นจนกว่าสำนักงานตรวจเงินแผ่นดินจะตรวจสอบจนแล้วเสร็จก็ได้หน่วยงานใดที่สำนักงานตรวจเงินแผ่นดินให้ส่งเพียงหน้างบเดือนเพื่อตรวจสอบให้หน่วยการคลังจัดส่งสำเนางบเดือนแสดงรายการจ่ายเงินพร้อมทั้งรวบรวมใบสำคัญคู่จ่ายและเอกสารอื่นอันเป็นหลักฐานแห่งหนี้ส่งให้หน่วยงานตรวจสอบภายในสำนักปลัดกรุงเทพมหานครภายในวันสิ้นเดือนของเดือนถัดไปเพื่อตรวจสอบและเมื่อตรวจสอบแล้วให้ส่งคืนหน่วยงานต่อไปข้อ ๑๗[๗] การเบิกเงินค่าใช้จ่ายค้างเบิกข้ามปีงบประมาณให้นำความในข้อ ๔๑ มาใช้บังคับโดยอนุโลมและอยู่ภายในเงื่อนไขดังต่อไปนี้(๑)เป็นใบสำคัญค้างเบิกไม่เกินสามปี(๒)การก่อหนี้ผูกพันต้องไม่เกินยอดเงินคงเหลือของงบประมาณรายจ่ายที่ได้รับอนุมัติในปีนั้น(๓) การนับวัน เดือนปีในใบสำคัญค้างเบิกนั้น ให้ถือวัน เดือน ปีที่ส่งมอบวัตถุแห่งหนี้เป็นสำคัญ(๔)ให้ทำการเบิกจ่ายได้เฉพาะหมวดเงินเดือนและค่าจ้างประจำ หมวดค่าจ้างชั่วคราวหมวดค่าตอบแทนใช้สอยและวัสดุ และหมวดค่าสาธารณูปโภคข้อ ๑๘ ค่าใช้จ่ายที่เกิดขึ้นในปีงบประมาณใด ๆโดยปกติให้เบิกจ่ายจากงบประมาณรายจ่ายของปีนั้นแต่ถ้ามีเหตุจำเป็นไม่สามารถเบิกจ่ายจากงบประมาณรายจ่ายของปีเดียวกันได้ทันก็ให้เบิกจากงบประมาณรายจ่ายในหมวดนั้น ๆ ของปีต่อต่อไปตามข้อ ๑๗ หรือให้เบิกจากงบประมาณรายจ่ายในหมวดรายจ่ายอื่นของปีถัดไปอีกปีหนึ่งถ้าไม่ได้ตั้งงบประมาณรายจ่ายในหมวดรายจ่ายอื่นเพื่อใช้จ่ายตามรายการที่ค้างเบิกให้ดำเนินการโอนเงินงบประมาณรายจ่ายในหมวดใดหมวดหนึ่งไปตั้งจ่ายในหมวดรายจ่ายอื่นตามรายการและจำนวนเงินที่ค้างเบิกนั้นแล้วให้ทำการเบิกจ่ายจากหมวดรายจ่ายอื่นได้ แต่การใช้จ่ายนั้นจะต้องไม่เป็นการใช้จ่ายในหมวดค่าครุภัณฑ์หรือหมวดค่าที่ดินและสิ่งก่อสร้าง และไม่เป็นการก่อหนี้ผูกพันเกินยอดเงินคงเหลือของงบประมาณรายจ่ายที่ได้รับอนุญาตในปีที่ล่วงมาแล้วข้อ ๑๙ การเบิกเงินค่าใช้จ่ายค้างเบิกข้ามปีตามข้อ ๑๗ และข้อ ๑๘ ให้แยกฎีกาเบิกเงินต่างหากจากการเบิกเงินตามปกติโดยให้เขียนหรือประทับตราหัวฎีกาด้วยตัวแดงให้ชัดเจนว่า ค่าใช้จ่ายค้างเบิกข้ามปีข้อ ๒๐ การเบิกเงินที่ได้ขอกันเงินไว้เบิกเหลื่อมปีหรือขอขยายเวลาเบิกจ่ายเงินงบประมาณที่ได้ขอกันเงินไว้เบิกเหลื่อมปีให้ปฏิบัติเช่นเดียวกับการเบิกเงินงบประมาณรายจ่าย และให้เขียนหรือประทับตราหัวฎีกาด้วยตัวแดงให้ชัดเจนว่า เบิกเหลื่อมปีครบกำหนดจ่าย............. ขยายเวลาเบิกเหลื่อมปีครบกำหนดจ่าย............. พร้อมทั้งกรอกเลขที่ใบขอกันเงินด้วยข้อ ๒๑ การเบิกเงินซึ่งมีลักษณะเป็นค่าใช้จ่ายประจำและมีการเรียกเก็บเงินเป็นคราว ๆ หรือค่าใช่จ่ายอื่น ๆตามประเภทที่ปลัดกรุงเทพมหานครกำหนดให้ถือว่าค่าใช้จ่ายนั้นเกิดขึ้นเมื่อเจ้าของงบประมาณได้รับแจ้งให้ชำระหนี้และให้นำมาเบิกจ่ายจากงบประมาณรายจ่ายประจำปีที่ได้รับแจ้งให้ชำระหนี้ได้การเบิกเงินสวัสดิการเกี่ยวกับการศึกษาของบุตรเงินสวัสดิการเกี่ยวกับการช่วยเหลือบุตร เงินสวัสดิการเกี่ยวกับการรักษาพยาบาลเงินค่าเช่าบ้าน หรือเงินสวัสดิการอื่นใดในลักษณะเดียวกันให้นำความในวรรคหนึ่งมาใช้บังคับโดยอนุโลมข้อ ๒๒ การซื้อพัสดุหรือจ้างทำของเมื่อถึงกำหนดที่จะต้องชำระเงินให้หน่วยงานเจ้าของงบประมาณดำเนินการตั้งฎีกาเบิกเงินโดยเร็วอย่างช้าต้องไม่เกินเจ็ดวันทำการนับจากวันที่ได้รับแจ้งให้ชำระหนี้เว้นแต่กรณีที่มีเหตุผลอันสมควรให้หัวหน้าหน่วยงานผู้เบิกชี้แจงประกอบไว้เป็นหลักฐานประกอบฎีกาขอเบิกเงินข้อ ๒๓[๘] ในการเบิกเงินเพื่อจ่ายเป็นค่าซื้อพัสดุหรือจ้างทำของให้แสดงรายการพัสดุและจำนวนเงินเป็นรายประเภทในฎีกาขอเบิกเงินและให้ผู้เบิกรับรองด้านหลังฎีกาว่าการเบิกเงินตามฎีกาได้ปฏิบัติตามข้อบัญญัติกรุงเทพมหานครว่าด้วยการพัสดุถูกต้องแล้วและมีหนี้สินผูกพันที่ถึงกำหนดหรือใกล้จะถึงกำหนดที่จะต้องจ่ายเงินโดยให้ผู้เบิกลงลายมือชื่อไว้เป็นหลักฐานด้วยข้อ ๒๔[๙] การเบิกจ่ายเงินค่าเช่าบ้านข้าราชการให้ถือปฏิบัติดังนี้(๑)เงินค่าเช่าบ้านข้าราชการให้เบิกในหมวดค่าตอบแทนใช้สอยและวัสดุและให้มีรายละเอียดแสดงรายชื่อข้าราชการ อัตราเงินเดือนและจำนวนเงินที่ขอเบิกแต่ละคนแนบไปพร้อมฎีกา(๒)การเบิกจ่ายเงินค่าเช่าบ้านข้าราชการครั้งแรกหรือในกรณีที่ได้มีการเปลี่ยนแปลงอัตราค่าเช่าบ้านที่ได้รับอนุมัติแล้วให้มีคำขอรับเงินค่าเช่าบ้านแนบฎีกาด้วยหนึ่งฉบับ(๓) ให้ส่งใบเสร็จรับเงินค่าเช่าบ้านแนบฎีกาเบิกเงินเพื่อประกอบการตรวจสอบ(๔)ในกรณีที่ข้าราชการซึ่งอยู่ในข่ายที่จะเบิกเงินค่าเช่าบ้านได้อยู่แล้วได้รับการแต่งตั้งไปสังกัดหน่วยงานอื่นแต่มีความจำเป็นต้องเช่าบ้านเดิมอยู่ต่อไปอีกและได้รับอนุมัติจากปลัดกรุงเทพมหานครแล้ว ให้เบิกและจ่ายเงินค่าเช่าบ้านได้โดยถือปฏิบัติตาม(๑) (๒) และ (๓) แต่ทั้งนี้ให้เบิกจ่ายเงินค่าเช่าบ้านได้ไม่เกินสามสิบวันนับแต่วันทราบคำสั่งข้อ ๒๕[๑๐] การเบิกเงินในหมวดค่าตอบแทนใช้สอยและวัสดุและในลักษณะค่าตอบแทน ให้มีหลักฐานแสดงว่าเงินจำนวนที่ขอเบิกนี้ถูกต้องตามวัตถุประสงค์และเป็นไปตามกฎหมายข้อบัญญัติ ระเบียบ ข้อบังคับ หรือคำสั่งผู้ว่าราชการกรุงเทพมหานครข้อ ๒๖ การเบิกเงินงบประมาณรายจ่ายงบกลางตามที่กำหนดไว้ในข้อบัญญัติกรุงเทพมหานครว่าด้วย วิธีการงบประมาณเป็นค่าใช้จ่ายหมวดใด ให้ปฏิบัติตามกฎหมาย ข้อบัญญัติ ระเบียบ ข้อบังคับ หรือคำสั่งผู้ว่าราชการกรุงเทพมหานครกำหนดไว้สำหรับค่าใช้จ่ายนั้นข้อ ๒๗ การเบิกเงินเพื่อจ่ายเป็นเงินยืมสำหรับเป็นค่าใช้จ่ายในการเดินทางไปราชการที่เกี่ยวข้องกับกรุงเทพมหานครหากเป็นระยะเวลาติดต่อคาบเกี่ยวไปถึงปีงบประมาณใหม่จะเบิกเงินล่วงหน้าจากปีงบประมาณปัจจุบันเป็นค่าใช้จ่ายสำหรับระยะเวลาในปีงบประมาณใหม่ได้แต่กรณีจะเป็นประการใดก็ตามต้องไม่เกินหกเดือนของปีงบประมาณใหม่ ในกรณีเช่นนี้ถึงแม้จะเป็นการจ่ายเงินในปีงบประมาณใหม่ ให้ถือเป็นใบสำคัญคู่จ่ายของเงินที่เบิกจากปีงบประมาณเก่าได้หมวด ๓การกันเงินไว้เบิกเหลื่อมปี ข้อ ๒๘[๑๑] หน่วยงานใดก่อหนี้ผูกพันไว้ก่อนสิ้นปีงบประมาณโดยการซื้อการจ้างหรือการเช่าครั้งหนึ่ง รายหนึ่งเป็นเงินตั้งแต่ห้าหมื่นบาทขึ้นไปถ้าเห็นว่าจะเบิกเงินไปชำระหนี้ผูกพันนั้นไม่ทันสิ้นปีให้ขอกันเงินไว้เบิกเหลื่อมปีได้อีกหกเดือนปฏิทินนับจากวันสิ้นปีในกรณีที่ไม่ได้ก่อหนี้ผูกพันแต่มีความจำเป็นจะต้องใช้จ่ายเงินนั้นต่อไปอีกให้หน่วยงานขออนุมัติเบิกเงินเหลื่อมปีจากผู้ว่าราชการกรุงเทพมหานครและเมื่อได้รับอนุมัติจากผู้ว่าราชการกรุงเทพมหานครแล้วให้ขอกันเงินไว้เบิกเหลื่อมปีได้และให้นำความในวรรคหนึ่งมาใช้บังคับโดยอนุโลมการเบิกจ่ายเงินตามวรรคหนึ่งและวรรคสองให้ขยายเวลาออกไปได้อีกไม่เกินปีงบประมาณถัดไปเว้นแต่มีความจำเป็นต้องขอเบิกจ่ายภายหลังเวลาดังกล่าวให้เสนอขอความเห็นชอบจากสภากรุงเทพมหานครเป็นกรณีๆไปข้อ ๒๙ ในกรณีที่หน่วยการคลังไม่สามารถเบิกจ่ายเงินชำระหนี้ได้ทันในวันสิ้นปีงบประมาณแต่ยังมีฎีกาเบิกจ่ายค้างอยู่ให้หน่วยการคลังกันเงินไว้เบิกเหลื่อมปีได้ต่อไปอีกไม่เกินหนึ่งเดือนของปีงบประมาณถัดไปข้อ ๓๐ การขยายเวลาเบิกจ่ายเงินงบประมาณตามข้อ ๒๘ เป็นอำนาจของปลัดกรุงเทพมหานครโดยให้หน่วยงานดำเนินการก่อนวันครบกำหนดอย่างน้อยสิบห้าวันข้อ ๓๑[๑๒] การขอกันเงินไว้เบิกเหลื่อมปีตามข้อ๒๘ให้หน่วยงานผู้เบิกยื่นใบขอกันเงินตามแบบและวิธีการที่ปลัดกรุงเทพมหานครกำหนดต่อผู้อำนวยการสำนักการคลังเพื่อพิจารณาอนุมัติก่อนสิ้นปีอย่างน้อยสามสิบวันเว้นแต่จะมีเหตุผลสมควรผู้อำนวยการสำนักการคลังจะอนุญาตให้ขยายเวลายื่นขอกันเงินได้เป็นพิเศษแต่ทั้งนี้จะต้องไม่เกินวันทำการสุดท้ายของปีนั้นในการยื่นใบขอกันเงินให้แนบสัญญาซื้อสัญญาจ้างสัญญาเช่าหรือเอกสารอื่นที่แสดงสภาพหนี้หรือหลักฐานการอนุมัติจากผู้ว่าราชการกรุงเทพมหานครแล้วแต่กรณีหลักฐานดังกล่าวจะใช้ภาพถ่ายหรือสำเนาซึ่งผู้เบิกหรือผู้ที่ได้รับมอบหมายลงลายมือชื่อรับรองก็ได้ในกรณีที่ยังมิได้ก่อหนี้ผูกพันและไม่มีหลักฐานการอนุมัติให้เบิกเหลื่อมปีจากผู้ว่าราชการกรุงเทพมหานครเมื่อหน่วยงานได้ยื่นใบขอกันเงินไว้เบิกเหลื่อมปีแล้วหากปรากฏว่าก่อหนี้ได้ทันสิ้นปีหรือได้รับอนุมัติให้เบิกเหลื่อมปีจากผู้ว่าราชการกรุงเทพมหานครแล้วให้หน่วยงานนำหลักฐานการก่อหนี้ผูกพันหรือหลักฐานการอนุมัติจากผู้ว่าราชการกรุงเทพมหานครไปประกอบใบขอกันเงินที่ได้ยื่นไว้แต่ถ้ารายการขอกันเงินดังกล่าวข้างต้นไม่สามารถก่อหนี้ผูกพันได้ทันสิ้นปีและไม่ได้รับอนุมัติให้เบิกเหลื่อมปีจากผู้ว่าราชการกรุงเทพมหานครให้หน่วยงานแจ้งสำนักการคลังขอตัดรายการภายในเจ็ดวันนับแต่วันสิ้นปีหมวด ๔การตรวจและอนุมัติฎีกา ข้อ ๓๒[๑๓] การตรวจและอนุมัติฎีกาให้เป็นอำนาจของผู้ดำรงตำแหน่งดังต่อไปนี้(๑) กรณีเบิกเงินกับสำนักการคลังรวมทั้งเงินนอกงบประมาณ การตรวจฎีกาให้เป็นอำนาจหน้าที่ของผู้อำนวยการกองตรวจจ่ายและการอนุมัติฎีกาให้เป็นอำนาจหน้าที่ของผู้อำนวยการสำนักการคลัง(๒) [๑๔] กรณีเบิกจ่ายเงินกับหน่วยการคลัง รวมทั้งเงินนอกงบประมาณการตรวจฎีกาให้เป็นอำนาจหน้าที่ของหัวหน้าหน่วยการคลังและการอนุมัติฎีกาเป็นอำนาจหน้าที่ของหัวหน้าหน่วยการคลังตำแหน่งปลัดกรุงเทพมหานครผู้อำนวยการสำนัก หัวหน้าสำนักงานคณะกรรมการข้าราชการกรุงเทพมหานครเลขานุการผู้ว่าราชการกรุงเทพมหานคร เลขานุการสภากรุงเทพมหานคร หรือผู้อำนวยการเขตแล้วแต่กรณีในกรณีที่มีการจ่ายเงินไม่ถูกต้องและไม่สามารถเรียกเงินคืนจากผู้รับเงินได้เต็มจำนวนหรือหากมีการดำเนินคดีจนถึงที่สุดแล้วไม่ได้เงินคืนเต็มจำนวนที่เบิกไปให้เจ้าหน้าที่ที่เกี่ยวข้องในการดำเนินการในเรื่องนั้นร่วมกันรับผิดชดใช้เงินจนครบเว้นแต่เจ้าหน้าที่ผู้นั้นได้ทักท้วงเป็นหนังสือก่อนแล้ว ให้พ้นความรับผิดการมอบหมายอำนาจหน้าที่ในการดำเนินการตามวรรคหนึ่งหากเกิดความเสียหายขึ้นเพราะการมอบหมายนั้นก็ไม่เป็นเหตุให้ผู้มอบหมายพ้นความรับผิดข้อ ๓๓[๑๕] การตรวจฎีกาเบิกเงินงบประมาณให้ตรวจสอบในสาระสำคัญดังต่อไปนี้แล้วจึงเสนอขออนุมัติฎีกา(๑)มีลายมือชื่อพร้อมวงเล็บชื่อของผู้เบิกเงินครบถ้วนถูกต้อง(๒)มีหนี้สินผูกพันหรือมีความจำเป็นที่จะต้องจ่ายเงินและถึงกำหนดหรือใกล้ถึงกำหนดที่จะต้องจ่ายเงินและการก่อหนี้ได้เป็นไปตามกฎหมายระเบียบ ข้อบังคับ หรือคำสั่งของผู้มีอำนาจหรือมีคำรับรองของผู้เบิกตามที่กำหนดไว้ในข้อ ๒๓ แล้วแต่กรณี(๓) มีเงินประจำงวดเพียงพอยกเว้นหมวดเงินเดือนและค่าจ้างประจำ หมวดค่าจ้างชั่วคราว หมวดสาธารณูปโภคมีรายการถูกต้องตรงกับงบประมาณและมีคำสั่งของผู้มีอำนาจอนุมัติโดยชอบแล้ว(๔) มีเอกสารครบถ้วนถูกต้องการตรวจและขออนุมัติฎีกาเบิกเงินนอกงบประมาณให้ถือปฏิบัติตามวรรคหนึ่งโดยอนุโลมข้อ ๓๔ การอนุมัติฎีกาจะกระทำได้ต่อเมื่อได้ดำเนินการตามข้อ๓๓ แล้วในกรณีที่ผู้มีอำนาจอนุมัติฎีกามีเหตุผลสมควรจะอนุมัติฎีกาเป็นจำนวนเงินต่ำกว่าที่ขอเบิกก็ได้ข้อ ๓๕[๑๖] ฎีกาเบิกเงินหรือเอกสารประกอบฎีกาใดไม่ถูกต้องในสาระสำคัญให้ผู้ตรวจฎีกาทักท้วงเป็นหนังสือเพื่อให้ผู้เบิกได้แก้ไขให้ถูกต้องภายในสามวันทำการนับแต่วันถัดจากวันที่ได้รับการทักท้วงนั้นหากไม่สามารถแก้ไขให้ทันตามกำหนดดังกล่าวได้ และเป็นกรณีที่มีเหตุอันสมควร ผู้มีอำนาจอนุมัติฎีกาตามข้อ๓๒ อาจพิจารณาให้ขยายระยะเวลาการแก้ไขฎีกาดังกล่าวตามที่เห็นสมควรได้ในกรณีที่ฎีกามีข้อผิดพลาดเล็กน้อยและมิใช่เป็นสาระสำคัญหรือมิใช่เป็นจำนวนเงินที่ขอเบิกผู้ตรวจฎีกาหรือผู้อนุมัติอาจแก้ไขให้ถูกต้องและแจ้งให้ผู้เบิกทราบหรือแจ้งให้ผู้เบิกเป็นผู้แก้ไขก็ได้ข้อ ๓๖ การตรวจฎีกาและการอนุมัติฎีกาเป็นค่าซื้อพัสดุหรือค่าจ้างทำของให้ดำเนินการตรวจฎีกาให้เสร็จภายในแปดวันทำการนับแต่วันถัดจากวันรับฎีกาและให้อนุมัติฎีกาภายในสองวันทำการนับแต่วันถัดจากวันตรวจฎีกาเสร็จในกรณีที่ฎีกามีเหตุทักท้วงให้ดำเนินการตรวจฎีกาให้เสร็จภายในสามวันทำการนับแต่วันถัดจากที่ได้รับคืนฎีกาที่แก้ไขถูกต้องแล้วและให้อนุมัติฎีกาภายในสองวันทำการนับแต่วันถัดจากวันตรวจฎีกาที่แก้ไขเสร็จข้อ ๓๗ ในกรณีฎีกาเบิกเงินเพื่อจ่ายเป็นค่าซื้อพัสดุหรือจ้างทำของถ้าผู้ตรวจฎีการายงานว่าการเบิกเงินนั้นไม่เป็นไปตามกฎหมาย ระเบียบ ข้อบังคับหรือคำสั่ง แต่ผู้อนุมัติฎีกาเห็นว่าเจ้าของงบประมาณมีข้อผูกพันตามกฎหมายที่จะต้องจ่ายเงินแก่เจ้าหนี้และมีเงินประจำงวดเหลือพอที่จะเบิกจ่ายได้และมีรายการถูกต้องให้รายงานข้อบกพร่องต่อผู้ว่าราชการกรุงเทพมหานคร เพื่อพิจารณาสั่งการก่อนอนุมัติฎีกาแล้วแจ้งให้เจ้าของงบประมาณทราบเพื่อดำเนินการต่อไปหมวด ๕การจ่ายเงิน ข้อ ๓๘[๑๗] การถอนเงินฝากตามข้อ๗๗ ให้เป็นอำนาจของปลัดกรุงเทพมหานครกับผู้อำนวยการสำนักการคลังหรือผู้อำนวยการสำนักกับเลขานุการสำนักหรือผู้อำนวยการกองคลังหรือผู้อำนวยการเขตกับหัวหน้าฝ่ายการคลังของสำนักงานเขต แล้วแต่กรณีลงชื่อถอนร่วมกันข้อ ๓๙ ในกรณีที่ใบสำคัญคู่จ่ายสูญหายให้ปฏิบัติดังนี้(๑) ถ้าใบสำคัญคู่จ่ายเป็นใบเสร็จรับเงินสูญหายให้ใช้สำเนาใบเสร็จรับเงินซึ่งผู้รับเงินรับรองแทนได้(๒) ถ้าใบสำคัญคู่จ่ายเป็นใบสำคัญรับเงินสูญหายหรือไม่อาจขอสำเนาใบเสร็จรับเงินตาม(๑) ได้ให้ผู้จ่ายเงินทำใบรับรองการจ่ายเงินโดยชี้แจงเหตุผลพฤติการณ์ที่ใบสำคัญคู่จ่ายสูญหายและไม่อาจขอสำเนาใบเสร็จรับเงินนั้นได้พร้อมทั้งคำรับรองว่ายังไม่เคยนำใบสำคัญคู่จ่ายมาเบิกจ่ายและถ้าหากค้นพบภายหลังก็จะไม่นำมาเบิกจ่ายอีกเสนอต่อผู้อำนวยการสำนัก ผู้อำนวยการเขต เลขานุการผู้ว่าราชการกรุงเทพมหานครเลขานุการสภากรุงเทพมหานคร หัวหน้าสำนักงาน คณะกรรมการข้าราชการกรุงเทพมหานครแล้วแต่กรณี เพื่อพิจารณาอนุมัติ เมื่อได้รับอนุมัติจากผู้บังคับบัญชาดังกล่าวแล้วก็ให้ใช้ใบรับรองนั้นเป็นใบสำคัญคู่จ่ายได้กรณีการใช้หลักฐานอื่นประกอบการเบิกจ่ายนอกเหนือจากหลักเกณฑ์ที่กำหนดในวรรคหนึ่งให้เสนอขออนุมัติปลัดกรุงเทพมหานครเป็นรายๆ ไปข้อ ๔๐ เงินที่ขอเบิกจากหน่วยการคลังเพื่อการใดเมื่อได้รับมาแล้วให้นำไปจ่ายได้เฉพาะเพื่อการนั้น จะนำไปจ่ายเพื่อการอื่นมิได้ข้อ ๔๑[๑๘] การก่อให้เกิดหนี้และการจ่ายเงินให้กระทำได้ภายในวงเงินงบประมาณประจำปีและภายในระยะเวลาของปีงบประมาณนั้นเว้นแต่มีกฎหมายหรือระเบียบกำหนดไว้เป็นอย่างอื่นและต้องได้รับเงินประจำงวดตามข้อบัญญัติกรุงเทพมหานครว่าด้วยวิธีการงบประมาณการสั่งก่อหนี้และการอนุมัติจ่ายเงินทุกกรณีให้เป็นอำนาจของผู้ดำรงตำแหน่งและภายในวงเงินตามที่กำหนดไว้ในข้อบัญญัติกรุงเทพมหานคร ว่าด้วยการพัสดุในเรื่องการสั่งซื้อ หรือสั่งจ้างนอกจากวิธีพิเศษ และวิธีกรณีพิเศษเว้นแต่มีกฎหมายหรือระเบียบกำหนดไว้เป็นอย่างอื่นกรณีการก่อให้เกิดหนี้และการจ่ายเงินในหมวดเงินอุดหนุนที่หน่วยงานเจ้าของงบประมาณมิได้ดำเนินการเองแต่มีลักษณะเป็นเงินอุดหนุนแก่ส่วนราชการหรือองค์การหรือกรณีที่กำหนดเป็นอำนาจหน้าที่ของผู้ว่าราชการกรุงเทพมหานครโดยเฉพาะให้ขอรับอนุมัติจากผู้ว่าราชการกรุงเทพมหานครข้อ ๔๒ เมื่อหน่วยงานที่ได้รับอนุมัติจากปลัดกรุงเทพมหานครแยกไปทำการรับจ่ายและรักษาเงินได้รับใบแจ้งหนี้หรือทำรายการคำนวณเงินค่าแรงงานแล้ว ให้จัดแยกประเภทการจ่ายส่งหน่วยการคลังเพื่อตรวจสอบแล้วจึงนำเสนอผู้มีอำนาจอนุมัติจ่ายเงินตามข้อ ๔๑ แล้วแต่กรณี เว้นแต่จะมีกฎหมาย ระเบียบ ข้อบังคับหรือคำสั่งกำหนดไว้เป็นอย่างอื่นข้อ ๔๓ เมื่อผู้มีอำนาจได้อนุมัติฎีกาแล้วให้หน่วยการคลังการเงินให้กับคณะกรรมการรับส่งเงินตามข้อ ๗๙ หรือเจ้าหนี้โดยตรงแล้วแต่กรณี ในเวลาที่มาขอรับเงินโดยเร็ว และเพื่อความเรียบร้อยในการปิดบัญชีประจำปีให้หัวหน้าหน่วยการคลังจัดให้เจ้าหนี้มารับชำระเงินก่อนวันสิ้นปี และให้ปฏิบัติดังนี้(๑) [๑๙] การจ่ายเงินซึ่งมีจำนวนตั้งแต่ ๕,๐๐๐บาทขึ้นไป ให้ออกเช็คสั่งจ่ายในนามเจ้าหนี้หรือผู้มีสิทธิรับเงิน และขีดฆ่าคำว่า หรือตามคำสั่ง หรือ หรือผู้ถือ ออกและขีดคร่อมทั่วไปโดยระบุข้อความห้ามเปลี่ยนมือว่า A/C Payee Only ด้วยเว้นแต่การจ่ายเงินนั้นได้เบิกเงินจากบัญชีออมทรัพย์หรือบัญชีอื่นใดซึ่งไม่อาจสั่งจ่ายเป็นเช็คได้หัวหน้าหน่วยการคลังอาจพิจารณาให้จ่ายเป็นเงินสดก็ได้ ทั้งนี้ต้องไม่เกินจำนวน ๒๐,๐๐๐ บาท(๒) การจ่ายเงินซึ่งมีจำนวนต่ำกว่า๕,๐๐๐ บาท จะจ่ายเป็นเงินสดหรือออกเป็นเช็คสั่งจ่ายในนามเจ้าหนี้หรือผู้มีสิทธิรับเงินและขีดฆ่าคำว่า หรือตามคำสั่ง หรือ หรือผู้ถือ ออก(๓) ในกรณีสั่งจ่ายเพื่อขอรับเงินสดมาจ่ายให้ออกเช็คสั่งจ่ายในนามคณะกรรมการรับส่งเงินของหน่วยงานและขีดฆ่าคำว่าหรือตามคำสั่ง หรือ หรือผู้ถือ ออก ห้ามมิให้ออกเช็คสั่งจ่ายเงินสด(๔) การเขียนหรือพิมพ์จำนวนเงินในเช็คที่เป็นตัวอักษรให้เขียนหรือพิมพ์ให้ชิดคำว่าบาท หรือขีดเส้นหน้าจำนวนเงินอย่าให้มีช่องว่างที่จะเขียนหรือพิมพ์จำนวนเงินเพิ่มเติมได้(๕) [๒๐]กรณีที่หน่วยการคลังจ่ายเงินให้แก่เจ้าหนี้หรือผู้มีสิทธิรับเงินเป็นแคชเชียร์เช็คให้หน่วยการคลังสามารถเบิกจ่ายเงินค่าธรรมเนียมการใช้แคชเชียร์เช็คได้ข้อ ๔๔ การจ่ายเงินต้องมีหลักฐานการจ่ายเงินไว้เพื่อประโยชน์ในการตรวจสอบและในกรณีที่เป็นใบสำคัญคู่จ่าย ให้หัวหน้าหน่วยการคลัง หรือผู้อำนวยการเขตหรือผู้ที่ได้รับมอบหมายลงชื่อรับรองความถูกต้องพร้อมทั้งประทับตรา จ่ายเงินแล้ว และลงวัน เดือน ปี กำกับไว้ด้วยข้อ ๔๕ หลักฐานการจ่ายต้องพิมพ์หรือเขียนด้วยหมึกที่ลบได้ยากและให้หน่วยการคลังเก็บรักษาไว้ไม่น้อยกว่าสิบปี นับจากวันสิ้นปีนั้นห้ามมิให้แก้ไขหลักฐานการจ่ายเว้นแต่กรณีจำเป็นให้ใช้วิธีขีดฆ่าและพิมพ์หรือเขียนด้วยหมึกที่ลบได้ยากกรณีหลักฐานการจ่ายเป็นใบสำคัญคู่จ่ายให้ผู้รับเงินหรือผู้ออกใบสำคัญลงลายมือชื่อรับรองไว้ด้วยทุกแห่ง หากหลักฐานการจ่ายเป็นสมุดหรือทะเบียนให้ผู้รับเงินและผู้จ่ายเงินลงลายมือชื่อรับรองไว้ด้วยทุกแห่งข้อ ๔๖ ใบสำคัญคู่จ่ายที่เป็นใบเสร็จรับเงินต้องมีรายการดังต่อไปนี้(๑) ชื่อและสถานที่อยู่หรือที่ทำการของผู้รับเงิน(๒) วัน เดือน ปีที่รับเงิน(๓) ชื่อผู้รับเงิน(๔) รายการแสดงการรับเงินระบุว่าเป็นค่าอะไร(๕) จำนวนเงินทั้งตัวเลขและตัวอักษรซึ่งตรงกัน(๖) ลายมือชื่อผู้รับเงินถ้าผู้รับลงลายมือชื่อไม่ได้ให้ใช้ลายพิมพ์นิ้วมือห้ามมิให้ใช้แกงได หรือเครื่องหมายอื่นทำนองเช่นว่านั้นแทนการลงลายมือชื่อใบเสร็จรับเงินเป็นภาษาต่างประเทศให้มีคำแปลเป็นภาษาไทยให้ได้ความตามรายการในวรรคหนึ่งในกรณีที่ใบเสร็จรับเงินที่ไม่อาจปฏิบัติให้เป็นไปตามระเบียบนี้ได้ให้มีคำชี้แจงประกอบไว้เป็นหลักฐานข้อ ๔๗ ในการจ่ายเงินต้องปฏิบัติดังนี้(๑) เจ้าหน้าที่ผู้จ่ายเงินต้องมีหลักฐานการจ่ายเงินทุกรายเช่น ต้องเรียกใบเสร็จรับเงินจากผู้รับเงินเว้นแต่จะได้ลงชื่อรับเงินในทะเบียนจ่ายเงินเดือน หรือเงินอื่นไว้อีกทางหนึ่งแล้ว(๒) การจ่ายเงินดังต่อไปนี้ผู้จ่ายอาจทำใบรับรองการจ่ายเงินได้ก. การจ่ายเงินรายหนึ่ง ๆเป็นจำนวนไม่เกิน ๑๐๐ บาทข. การจ่ายเงินเป็นค่ารถหรือเรือนั่งรับจ้างค. การจ่ายเงินเป็นค่าโดยสารรถไฟรถยนต์ประจำทาง หรือเรือยนต์ประจำทางง. การจ่ายเงินค่าไปรษณียากรให้ผู้จ่ายเงินทำใบรับรองการจ่ายเงินโดยแสดงจำนวนและเลขที่ของหนังสือหรือไปรษณียภัณฑ์ที่ส่งและจำนวนเงินค่าไปรษณียากรที่จ่าย(๓) การจ่ายเงินรายใด ซึ่งตามลักษณะไม่อาจเรียกใบเสร็จรับเงินจากผู้ชำระเงินได้และมีจำนวนเงินไม่เกิน๑,๐๐๐ บาท ให้ผู้จ่ายเงินทำใบรับรองการจ่ายโดยให้บันทึกชี้แจงเหตุที่ไม่อาจเรียกใบเสร็จรับเงินได้นำเสนอผู้อำนวยการสำนัก ผู้อำนวยการเขต เลขานุการผู้ว่าราชการกรุงเทพมหานครเลขานุการสภากรุงเทพมหานคร หัวหน้าสำนักงานคณะกรรมการข้าราชการกรุงเทพมหานครแล้วแต่กรณีเพื่ออนุมัติ หากจำนวนเงินเกิน ๑,๐๐๐ บาท ให้นำเสนอปลัดกรุงเทพมหานคร เพื่ออนุมัติ(๔) การจ่ายเงินเป็นค่าแรงงานจ้างเหมาไม่ว่าจะเบิกจ่ายจากงบประมาณหมวดใดหรือเงินอื่นใดของกรุงเทพมหานคร ต้องมีรายงานรับรองของเจ้าหน้าที่ผู้รับผิดชอบว่าผู้รับจ้างได้กระทำการไปแล้วเพียงใดประกอบการเบิกจ่ายเงินทุกครั้งสำหรับการจ่ายเงินเป็นค่าก่อสร้างปรับปรุงต่างๆ ไม่ว่าจะเบิกจ่ายจากงบประมาณหมวดใด หรือเงินอื่นใดของกรุงเทพมหานครต้องมีรายงานรับรองผลงานของเจ้าหน้าที่ผู้ควบคุมงานว่าผู้รับจ้างได้กระทำการนั้น ๆไปแล้วเพียงใด ประกอบการเบิกจ่ายเงินทุกครั้ง(๕) ห้ามมิให้เรียกใบสำคัญคู่จ่ายเงินจากเจ้าหนี้หรือผู้รับเงินก่อนการจ่ายเงินให้แก่เจ้าหนี้หรือผู้รับเงินข้อ ๔๘[๒๑] การเบิกจ่ายเงินในหมวดค่าตอบแทนใช้สอยและวัสดุในลักษณะค่าใช้สอยให้ทำการเบิกจ่ายได้ตามงบประมาณที่ได้รับอนุญาตเว้นแต่การเบิกจ่ายเป็นค่าบำรุงรักษา ซ่อมแซมถนน สะพาน หรือพัสดุแม้จะได้มีงบประมาณที่ได้รับอนุญาตไว้ในข้อบัญญัติงบประมาณรายจ่ายประจำปีหรือข้อบัญญัติงบประมาณรายจ่ายเพิ่มเติม แต่มิได้จำแนกรายละเอียดไว้ หากวงเงินเกิน๕,๐๐๐ บาท ต้องทำประมาณการรายละเอียดเพื่อให้ผู้มีอำนาจสั่งจ้างตามข้อบัญญัติกรุงเทพมหานครว่าด้วยการพัสดุอนุมัติเสียก่อนข้อ ๔๙ ประมาณการรายละเอียดที่ต้องจัดทำประกอบในการก่อหนี้ตามความในข้อ๔๘ ให้หัวหน้าหน่วยงานหรือวิศวกรเป็นผู้ลงนาม โดยให้มีรายการอย่างน้อยดังนี้(๑) ประเภทงานที่จัดทำต้องแสดงจำนวนประเภทวัสดุที่ใช้ในการดำเนินการรวมทั้งค่าแรงงาน(๒) จำนวนเงินงบประมาณที่อนุมัติ(๓) จำนวนเงินที่ประมาณว่าจะต้องจ่าย(๔) รายการอื่น ๆที่ควรชี้แจงประกอบการพิจารณาข้อ ๕๐[๒๒] การเบิกจ่ายเงินในหมวดค่าครุภัณฑ์ที่ดินและสิ่งก่อสร้าง หรือรายจ่ายอื่นใดที่ถือจ่ายในลักษณะเดียวกันจะจ่ายได้เมื่อถึงกำหนดจ่ายถ้ามีสัญญาระบุการปฏิบัติไว้ต้องมีใบรับรองแสดงว่าผู้ขอรับเงินได้ปฏิบัติถูกต้องตามสัญญาแล้วด้วยข้อ ๕๑ การจ่ายเงินให้แก่ผู้รับเงินทุกรายการต้องมีการบันทึกรายการจ่ายเงินนั้นไว้ในบัญชีเงินสดหรือบัญชีเงินฝากธนาคาร หรือทะเบียนอื่นใด แล้วแต่กรณีในวันที่จ่ายเงินนั้นข้อ ๕๒ การจ่ายเงินทุกกรณีถ้าผู้จ่ายมีหน้าที่ตามกฎหมายที่ต้องหักภาษีใด ๆ ไว้ ณ ที่จ่ายเพื่อนำส่งส่วนราชการใดให้ดำเนินการตามกฎหมายนั้นหมวด ๖การจ่ายเงินยืม ข้อ ๕๓ การจ่ายเงินยืมใช้ในราชการจะกระทำได้เฉพาะกรณีที่ผู้ยืมได้ทำสัญญาการยืมเงินและรับรองว่าจะปฏิบัติตามระเบียบหรือข้อบังคับของทางราชการและจะนำใบสำคัญคู่จ่ายที่ถูกต้อง รวมทั้งเงินเหลือจ่ายส่งใช้คืนตามที่กำหนดในข้อ ๖๑ถ้าไม่ส่งตามกำหนดก็จะชดใช้เงินหรือยินยอมให้ทางราชการหักเงินเดือน ค่าจ้างเบี้ยหวัด บำเหน็จบำนาญ หรือเงินอื่นใดอันจะพึงได้รับจากทางราชการชดใช้เงินยืมนั้นและผู้มีอำนาจได้อนุมัติให้จ่ายเงินยืมตามสัญญาการยืมเงินนั้นแล้วเท่านั้นข้อ ๕๔ การจ่ายเงินยืมในกรณีที่ผู้ยืมไม่มีเงินใดๆ อันจะพึงได้รับจากกรุงเทพมหานครที่จะหักส่งใช้คืนเงินยืมได้ให้ผู้ให้ยืมกำหนดให้ผู้ยืมหาหลักทรัพย์มาวางเป็นประกันหรือหาบุคคลที่มีหลักฐานมาทำสัญญาค้ำประกันไว้ต่อผู้ให้ยืมและจะกระทำได้โดยได้รับอนุมัติจากผู้ว่าราชการกรุงเทพมหานครข้อ ๕๕ สัญญาการยืมเงินสัญญาวางหลักทรัพย์ และสัญญาค้ำประกัน ให้เป็นไปตามแบบที่ปลัดกรุงเทพมหานครกำหนดข้อ ๕๖[๒๓] ให้ผู้ดำรงตำแหน่งต่อไปนี้เป็นผู้มีอำนาจอนุมัติการจ่ายเงินยืม(๑) เลขานุการสภากรุงเทพมหานครเลขานุการผู้ว่าราชการกรุงเทพมหานคร ผู้อำนวยการเขตครั้งหนึ่งไม่เกิน ๕๐๐,๐๐๐ บาท(๒) ผู้อำนวยการสำนักหัวหน้าสำนักงานคณะกรรมการข้าราชการกรุงเทพมหานคร ครั้งหนึ่งไม่เกิน ๑,๐๐๐,๐๐๐ บาท(๓) ปลัดกรุงเทพมหานครครั้งหนึ่งไม่เกิน ๒,๐๐๐,๐๐๐ บาท(๔) ผู้ว่าราชการกรุงเทพมหานคร ไม่จำกัดวงเงินเมื่อผู้มีอำนาจอนุมัติจ่ายเงินยืมแล้วให้หน่วยการคลังสำเนาหลักฐานการอนุมัติและสัญญาการยืมเงินส่งกองบัญชี สำนักการคลังภายในวันรุ่งขึ้นข้อ ๕๗ สัญญาการยืมเงินให้ผู้ยืมยื่นต่อผู้มีอำนาจอนุมัติตามข้อ ๕๖ ผ่านหัวหน้าหน่วยการคลังสองฉบับโดยแสดงประมาณการค่าใช้จ่ายและกำหนดเวลาใช้คืนทั้งนี้จะต้องมีงบประมาณเพื่อการนั้นอยู่แล้วและให้หัวหน้าหน่วยการคลังเสนอความเห็นตามลำดับชนต่อผู้มีอำนาจดังกล่าวอนุมัติข้อ ๕๘การอนุมัติให้ยืมเงิน ให้ผู้มีอำนาจอนุมัติให้ยืมเฉพาะเท่าที่จำเป็นเพื่อใช้ในราชการ และห้ามมิให้อนุมัติให้ยืมเงินรายใหม่ในเมื่อผู้ยืมมิได้ชำระเงินยืมรายเก่าให้เสร็จสิ้นไปก่อนเว้นแต่จะได้รับอนุมัติจากผู้ว่าราชการกรุงเทพมหานครข้อ ๕๙ การจ่ายเงินยืมเป็นค่าใช้จ่ายในการเดินทางไปราชการในราชอาณาจักรให้จ่ายได้สำหรับระยะเวลาไม่เกินหกสิบวัน หากจำเป็นจะต้องจ่ายเกินกว่ากำหนดดังกล่าวต้องได้รับอนุมัติจากผู้ว่าราชการกรุงเทพมหานครข้อ ๖๐ เมื่อผู้ยืมได้รับเงินตามสัญญาการยืมเงินแล้วให้ลงลายมือชื่อรับเงินในสัญญาการยืมเงินทั้งสองฉบับมอบให้หน่วยงานเจ้าของเงินยืมเก็บรักษาไว้เป็นหลักฐานหนึ่งฉบับให้ผู้ยืมเก็บไว้หนึ่งฉบับ และให้หน่วยงานเจ้าของเงินยืมส่งสำเนาให้สำนักการคลังเพื่อลงทะเบียนด้วยหนึ่งฉบับเมื่อผู้ยืมส่งใช้เงินยืมให้เจ้าหน้าที่ผู้รับคืนเงินยืมบันทึกการรับคืนในสัญญาการยืมเงิน พร้อมทั้งออกใบเสร็จรับเงินและหรือใบรับใบสำคัญ ให้ผู้ยืมไว้เป็นหลักฐานให้หน่วยงานเจ้าของเงินยืมเก็บรักษาสัญญาการยืมเงินที่ยังมิได้ชำระคืนเงินยืมให้เสร็จสิ้นไว้ในที่ปลอดภัยอย่าให้สูญหายและเมื่อผู้ยืมได้ชำระคืนเงินยืมเสร็จสิ้นแล้วก็ให้เก็บเช่นเดียวกับหลักฐานการจ่ายทั้งนี้โดยให้หน่วยงานเจ้าของเงินยืมจัดทำทะเบียนเงินยืมไว้ด้วยข้อ ๖๑ เงินที่ยืมไปให้ผู้ยืมส่งใบสำคัญคู่จ่ายและเงินเหลือจ่ายภายในกำหนดระยะเวลาดังนี้(๑) กรณียืมไปเป็นค่าใช้จ่ายในการเดินทางให้ส่งต่อหน่วยงานเจ้าของเงินยืมภายในสิบห้าวันนับจากวันกลับมาถึง(๒) การยืมเงินเพื่อปฏิบัติราชการนอกจาก(๑) ให้ส่งต่อหน่วยงานเจ้าของเงินยืมภายในสามสิบวันนับจากวันได้รับเงินในกรณีที่ผู้ยืมได้ส่งใบสำคัญคู่จ่ายล้างเงินยืมแล้วมีเหตุต้องทักท้วงให้หน่วยงานเจ้าของเงินยืมแจ้งข้อทักท้วงให้ผู้ยืมทราบโดยด่วนแล้วให้ผู้ยืมปฏิบัติตามคำทักท้วงภายในสิบห้าวันนับจากวันที่ได้รับคำทักท้วงหากผู้ยืมมิได้ดำเนินการตามคำทักท้วงและไม่ได้ชี้แจงเหตุผลให้หน่วยงานเจ้าของเงินยืมทราบก็ให้หน่วยงานดำเนินการตามข้อเงื่อนไขในสัญญาการยืมเงินโดยถือว่าผู้ยืมยังมิได้ส่งใช้เงินยืมเท่าจำนวนที่ทักท้วงนั้นข้อ ๖๒ ในกรณีที่ผู้ยืมมิได้ชำระคืนเงินยืมภายในกำหนดตามข้อ๖๑ ให้หัวหน้าหน่วยการคลังเรียกชดใช้เงินยืมตามเงื่อนไขในสัญญาการยืมเงินให้เสร็จสิ้นไปโดยเร็วอย่างช้าไม่เกินสามสิบวันนับแต่วันครบกำหนดหากผู้ยืมมิได้ส่งใช้เงินยืมตามกำหนดในวรรคหนึ่งให้หน่วยงานเจ้าของเงินยืมรายงานให้ปลัดกรุงเทพมหานครทราบเพื่อพิจารณาสั่งการให้เป็นไปตามสัญญาการยืมเงินต่อไปหากจำเป็นก็ให้ดำเนินคดีแก่ผู้ยืมนั้นโดยด่วนภายในกำหนดอายุความถ้าปรากฏว่าผู้อนุมัติให้ยืมได้อนุมัติให้ยืมเงินไปโดยฝ่าฝืนต่อระเบียบผู้อนุมัติให้ยืมและผู้ยืมต้องร่วมกันรับผิดชอบชดใช้เงินคืนแก่กรุงเทพมหานครจนครบถ้วนถ้าไม่ยอมชดใช้คืนให้นำความในวรรคสองมาใช้บังคับโดยอนุโลมข้อ ๖๓ ในกรณีที่ผู้ยืมจะพ้นจากตำแหน่งหน้าที่ให้หัวหน้าหน่วยงานและหัวหน้าหน่วยการคลังของผู้ยืมตรวจสอบทะเบียนเงินยืมของบุคคลผู้พ้นจากตำแหน่งหน้าที่และเร่งรัดเงินยืมค้างชำระให้เสร็จสิ้นในทันที่ก่อนที่ผู้ยืมจะพ้นจากตำแหน่งหน้าที่ไปในกรณีที่ผู้ยืมถึงแก่กรมให้หักจากเงินเดือนครั้งสุดท้ายหรือเงินอื่นใดที่ผู้นั้นมีสิทธิได้รับจากกรุงเทพมหานครเพื่อชดใช้เงินยืมถ้ายังไม่พอให้ดำเนินการขอรับชดใช้จากกองมรดกหรือทายาทของผู้ยืมหากไม่ได้รับชดใช้ให้ดำเนินคดีเรียกคืนภายในกำหนดอายุความถ้าปรากฏว่าหัวหน้าหน่วยงานและหัวหน้าหน่วยการคลังของผู้ยืมมิได้ดำเนินการเร่งรัดให้ผู้ยืมส่งใช้เงินยืมดังกล่าวข้างต้นหัวหน้าหน่วยงานและหัวหน้าหน่วยการคลังของผู้ยืมต้องชดใช้เงินยืมแก่กรุงเทพมหานครแทนผู้ยืมจนครบหมวด ๗การเบิกและจ่ายเงินเดือน ข้อ ๖๔ การเบิกเงินเพื่อจ่ายเป็นเงินเดือนให้เบิกได้ตามอัตราในบัญชีถือจ่ายเงินเดือนที่หน่วยงานซึ่งรับผิดชอบจัดทำขึ้นตามแบบที่ปลัดกรุงเทพมหานครกำหนดข้อ ๖๕ การเบิกเงินเพื่อจ่ายเป็นเงินเดือนประจำเดือนใดโดยปกติให้วางฎีกาภายในวันที่สิบห้าของเดือนนั้น และให้เบิกจ่ายได้เดือนละครั้งและจ่ายในวันสิ้นเดือน ถ้าวันสิ้นเดือนเป็นวันปิดสำนักงานก็ให้จ่ายได้ในวันเปิดสำนักงานก่อนวันสิ้นเดือนเว้นแต่กรณีที่เป็นเงินเดือนค้างเบิกจะเบิกจ่ายเมื่อใดก็ได้กรณีมีเหตุจำเป็นไม่สามารถจ่ายเงินเดือนตามกำหนดในวรรคหนึ่งให้ปลัดกรุงเทพมหานครเป็นผู้เปลี่ยนแปลงกำหนดวันจ่ายเงินเดือนได้ข้อ ๖๖ การเบิกเงินเดือนในกรณีบรรจุใหม่กลับเข้ารับราชการใหม่ เลื่อนระดับ เลื่อนเงินเดือนพักราชการ ย้าย โอนถูกลงโทษพ้นจากราชการ หรือขอรับเงินเดือนทางหน่วยงานอื่นในสังกัดเดียวกันหรือการเปลี่ยนแปลงใดๆ ทุกกรณี ให้มีสำเนาคำสั่งหรือเอกสารหลักฐานในกรณีนั้น ๆ แนบฎีกาในการเบิกด้วยข้อ ๖๗ ในกรณีข้าราชการได้รับการเลื่อนระดับหรือเลื่อนขั้นเงินเดือน ซึ่งต้องเบิกเงินเดือนย้อนหลังให้ใช้วิธีเบิกเพิ่มในกรณีข้าราชการที่ได้รับการเลื่อนระดับโดยเปลี่ยนอัตราเงินเดือนให้ใช้วิธีเบิกหักผลักส่งฎีกาแต่ในกรณีเลื่อนระดับโดยไม่เปลี่ยนอัตราเงินเดือนถ้าได้รับเงินเดือนสูงขึ้นให้ใช้วิธีเบิกเพิ่มเช่นเดียวกับวรรคหนึ่งข้อ ๖๘ การเบิกเงินเดือนข้าราชการในกรณีย้ายหรือโอนให้หมายเหตุในฎีกาว่าได้ย้ายจากตำแหน่งใดหรือรับโอนจากส่วนราชการหรือองค์การบริหารส่วนท้องถิ่นใด และได้รับเงินเดือนเดิมในระดับและขั้นใดถึงเดือนใดหมวด ๘การเบิกและจ่ายค่าจ้าง ข้อ ๖๙ การเบิกเงินเพื่อจ่ายเป็นค่าจ้างให้เบิกได้ตามอัตราในบัญชีถือจ่ายค่าจ้างที่หน่วยงานซึ่งรับผิดชอบจัดทำขึ้นตามแบบที่ปลัดกรุงเทพมหานครกำหนดข้อ ๗๐ การเบิกจ่ายเป็นค่าจ้าง ประจำเดือนใดโดยปกติให้วางฎีกาภายในสิบห้าวันของเดือนนั้นและให้เบิกจ่ายได้เดือนละครั้งและจ่ายในวันสิ้นเดือนถ้าวันสิ้นเดือนเป็นวันปิดสำนักงาน ก็ให้จ่ายได้ในวันเปิดสำนักงานก่อนวันสิ้นเดือนเว้นแต่การเบิกค่าจ้างที่จ่ายเป็นรายวันหรือรายชั่วโมง ให้วางฎีกาและจ่ายเงินตามระยะเวลาที่ปลัดกรุงเทพมหานครกำหนดข้อ ๗๑ การเบิกเงินเพื่อจ่ายเป็นค่าจ้างในกรณีบรรจุใหม่เปลี่ยนอัตรา เพิ่มค่าจ้าง ย้าย ถูกลงโทษ เลิกจ้าง หรือการเปลี่ยนแปลงใด ๆ ทุกกรณีให้มีสำเนาคำสั่ง หรือเอกสารหลักฐานในกรณีนั้น ๆ แนบฎีกาในการเบิกด้วยข้อ ๗๒ ในกรณีลูกจ้างได้รับค่าจ้างเพิ่มขึ้นซึ่งต้องเบิกค่าจ้างย้อนหลังให้ใช้วิธีเบิกเพิ่มในกรณีที่ได้รับค่าจ้างเพิ่มโดยเปลี่ยนอัตราค่าจ้างให้ใช้วิธีเบิกหักผลักส่งฎีกาข้อ ๗๓ การเบิกและการจ่ายเงินค่าจ้างนอกจากที่กำหนดไว้ข้างต้นให้ปฏิบัติตามวิธีการเกี่ยวกับการเบิกและจ่ายเงินเดือนโดยอนุโลมหมวด ๙การรับเงิน การนำส่งเงิน และการเก็บรักษาเงิน ข้อ ๗๔ การรับเงินทุกประเภทต้องออกใบเสร็จรับเงินให้แก่ผู้นำเงินมาชำระทุกรายและต้องมีต้นขั้วหรือคู่ฉบับใบเสร็จรับเงินนั้นรักษาไว้ด้วยแต่ในกรณีที่มีการจำหน่ายตั๋วฉีกแทนใบเสร็จรับเงินนั้นแล้วไม่ต้องออกใบเสร็จรับเงินอีกแต่ให้มีทะเบียนคุมการจำหน่ายตั๋วไว้เป็นหลักฐานการรับเงินทุกรายการต้องมีการบันทึกรายการรับเงินไว้ในบัญชีเงินสดหรือทะเบียนอื่นใดแล้วแต่กรณี ในวันที่ได้รับเงินโดยให้มีหลักฐานประกอบให้ครบถ้วนทุกรายข้อ ๗๕ ให้หน่วยงานซึ่งได้แยกออกไปทำการรับจ่ายและรักษาเงินนำเงินรับทั้งสิ้นส่งหน่วยการคลังทุกวันพร้อมด้วยใบนำส่งเงินและสำเนาคู่ฉีกอย่างน้อยสองฉบับและต้องมีสำเนาเป็นหลักฐานเก็บรักษาไว้ ณ หน่วยงานด้วยถ้าส่งไม่ทันในวันนั้นก็ให้นำส่งในวันรุ่งขึ้นหรือวันเปิดสำนักงาน และให้ระบุเหตุผลที่นำส่งไม่ทันในใบนำส่งไว้ด้วยใบนำส่งต้องลงชื่อหัวหน้าหน่วยงานเป็นผู้ส่งหัวหน้าหน่วยการคลังหรือหัวหน้าหน่วยงานผู้รับเงินและเจ้าหน้าที่ผู้ได้รับมอบหมายในหน่วยการคลังเป็นผู้ลงชื่อรับไว้เป็นหลักฐานข้อ ๗๖[๒๔] จำนวนเงินที่เก็บรักษาไว้ในหน่วยการคลังต้องไม่เกิน๕๐,๐๐๐บาทและหน่วยการคลังของสำนักงานเลขานุการผู้ว่าราชการกรุงเทพมหานครสำนักงานเลขานุการสภากรุงเทพมหานครและสำนักงานเขต ไม่เกิน ๒๐,๐๐๐ บาทเว้นแต่ในกรณีจำเป็นให้ปลัดกรุงเทพมหานครอนุมัติขยายวงเงินที่เก็บรักษาในหน่วยการคลังนั้นได้ข้อ ๗๗ บรรดาเงินรายรับตามข้อ๗๔ ถ้ามีวงเงินเกินจำนวนที่เก็บรักษาไว้ตามข้อ ๗๖ ให้นำฝากธนาคารตามที่มีมติของคณะรัฐมนตรีกำหนดไว้โดยได้รับความเห็นชอบจากผู้ว่าราชการกรุงเทพมหานครการนำฝากเงินธนาคารตามวรรคหนึ่งในใบนำฝากนั้นต้องลงชื่อหัวหน้าหน่วยการคลังเป็นผู้ฝากโดยให้มีหลักฐานการนำฝากเก็บรักษาไว้ณ หน่วยงานนั้นด้วยในกรณีวันใดมีจำนวนเงินเกินอำนาจที่เก็บรักษาไว้ได้ให้หน่วยการคลังหรือหน่วยงานที่แยกไปทำการรับจ่ายและรักษาเงินนำเงินฝากให้เสร็จภายในวันนั้น ถ้าฝากในวันนั้นไม่ทัน ให้จัดการนำฝากในวันรุ่งขึ้นหรือวันเปิดทำการ และให้ระบุเหตุผลที่นำฝากไม่ทันไว้ในใบนำฝากด้วยข้อ ๗๘[๒๕] การถอนเงินฝากตามข้อ๗๗ ให้เป็นอำนาจหน้าที่ของผู้ดำรงตำแหน่งต่อไปนี้ลงชื่อถอนเงินร่วมกัน แล้วแต่กรณี(๑)ปลัดกรุงเทพมหานครกับผู้อำนวยการสำนักงานการคลัง(๒)ปลัดกรุงเทพมหานครกับผู้อำนวยการกองกลาง สำนักปลัดกรุงเทพมหานครหรือผู้อำนวยการสำนักกับเลขานุการสำนักหรือผู้อำนวยการกองคลัง แล้วแต่กรณี(๓)หัวหน้าสำนักงานคณะกรรมการข้าราชการกรุงเทพมหานครกับเลขานุการสำนักสำนักงานคณะกรรมการข้าราชการกรุงเทพมหานคร(๔)เลขานุการผู้ว่าราชการกรุงเทพมหานครกับหัวหน้าสำนักงานเลขานุการผู้ว่าราชการกรุงเทพมหานคร(๕)เลขานุการสภากรุงเทพมหานครกับหัวหน้าฝ่ายบริหารงานทั่วไป(๖)ผู้อำนวยการเขตกับหัวหน้าฝ่ายการคลัง สำนักงานเขตเพื่อประโยชน์ในการดำเนินการตามระเบียบนี้กรณีมีเหตุจำเป็น หรือมีการเปลี่ยนแปลงชื่อตำแหน่งหัวหน้าส่วนราชการหรือหัวหน้าหน่วยงานจนเป็นเหตุให้ไม่อาจดำเนินการตามวรรคหนึ่งได้ให้ปลัดกรุงเทพมหานครพิจารณาแต่งตั้งผู้ลงชื่อถอนเงินร่วมกันแทนตำแหน่งดังกล่าวได้ข้อ ๗๙ ในการไปรับหรือส่งเงินที่ธนาคาร หรือ ณสถานที่รับเงินแห่งอื่นใด รวมตลอดถึงต่างหน่วยงานในสำนักงานเดียวกัน ห้ามมิให้เจ้าหน้าที่ไปรับหรือส่งเงินแต่ลำพังผู้เดียวต้องมีกรรมการไปรับหรือส่งเงินร่วมกันรับผิดชอบเป็นคณะ ให้ถือปฏิบัติดังนี้(๑) จำนวนที่ไปรับหรือส่งไม่เกิน ๕๐,๐๐๐บาท โดยไม่คิดรวมจำนวนเงินในเช็คขีดคร่อมให้มีกรรมการไปรับหรือส่งรวมกันอย่างน้อยสามคนโดยให้มีข้าราชการไม่ต่ำกว่าระดับ ๒ ร่วมไปด้วยอย่างน้อยหนึ่งคน(๒) จำนวนเงินที่รับหรือส่งเกิน ๕๐,๐๐๐บาทขึ้นไป โดยไม่คิดรวมจำนวนเงินในเช็คขีดคร่อมให้มีกรรมการไปรับหรือส่งร่วมกันอย่างน้อยสามคน โดยมีข้าราชการไม่ต่ำกว่าระดับ ๓ร่วมไปด้วยอย่างน้อยหนึ่งคน ในกรณีที่มีข้าราชการระดับ ๓หรือมีแต่ไม่สามารถทำหน้าที่ดังกล่าวได้ ให้รายงานของอนุมัติปลัดกรุงเทพมหานครแต่งตั้งข้าราชการระดับ๒ แทนโดยให้ทำเป็นหนังสือ(๓) กรรมการแต่ละคนมีหน้าที่รับผิดชอบร่วมกันในจำนวนเงินที่ไปรับหรือนำส่งในขณะที่เงินยังอยู่ในความอารักขาห้ามมิให้แยกย้ายกัน และความรับผิดชอบร่วมกันนี้ให้หมายรวมถึงการที่กรรมการแต่ละคนต้องร่วมกันชดใช้จำนวนเงินที่ขาดหายและร่วมกันรับผิดทางวินัยหรือทางอาญาอีกโสดหนึ่งด้วย(๔) ในกรณีการรับหรือส่งเงินตามข้อนี้ให้กรรมการผู้มอบหรือเจ้าหน้าที่ผู้รับมอบเงินทำบันทึกการรับมอบหรือการส่งมอบกับกรรมการผู้นำส่งหรือผู้รับมอบไว้เป็นหลักฐาน(๕) ให้ปลัดกรุงเทพมหานครเป็นผู้สั่งแต่งตั้งกรรมการตาม(๑) และ (๒) โดยทำเป็นคำสั่งข้อ ๘๐[๒๖] ให้ปลัดกรุงเทพมหานครผู้อำนวยการสำนัก หัวหน้าสำนักงานคณะกรรมการข้าราชการกรุงเทพมหานครเลขานุการผู้ว่าราชการกรุงเทพมหานคร เลขานุการสภากรุงเทพมหานคร หรือผู้อำนวยการเขตแล้วแต่กรณี แต่งตั้งกรรมการรับผิดชอบรักษาเงินไว้ ณ หน่วยการคลังไม่น้อยกว่าสามคนและในจำนวนนี้ต้องมีผู้อำนวยการกองการเงินหรือหัวหน้าหน่วยการคลัง แล้วแต่กรณีรวมอยู่ด้วยข้อ ๘๑ กรรมการรักษาเงินตามข้อ ๘๐ มีหน้าที่ดังนี้(๑) ทำการตรวจรับเงินสดคงเหลือให้ถูกต้องตรงกับรายการคงเหลือในบัญชีเงินสดประจำวัน(๒)ทำการตรวจสอบบรรดาหลักฐานการรับและการจ่ายเงินให้ตรงกับราบการในบัญชีเงินสดเมื่อสิ้นการรับและจ่ายเงินในวันหนึ่งๆ เป็นประจำ(๓) ทำการตรวจสอบการคำนวณตัวเลขในการรับและการจ่ายเงินให้มียอดเงินคงเหลือถูกต้องเป็นประจำวัน(๔) ทำการเก็บรักษาเงินตามกำหนดวงเงินและระยะเวลาที่ได้รับอนุมัติให้เก็บรักษาไว้ได้(๕) ควบคุมดูแลให้มีการนำเงินที่เกินวงเงินที่กำหนดและเกินระยะเวลาที่เก็บรักษาส่งฝากสำนักการคลังหรือธนาคารทันทีข้อ ๘๒ หน่วยงานใดมีการเก็บรักษาเงินให้หัวหน้าหน่วยงานนั้นจัดให้มีตู้นิรภัยสำหรับเก็บรักษาเงินของทางราชการตู้นิรภัยให้มีกุญแจอย่างน้อยสองดอกแต่ละดอกมีลักษณะต่างกัน โดยให้มีกรรมการเก็บรักษาเงินถือกุญแจคนละดอกกุญแจตู้นิรภัยตู้หนึ่ง ๆโดยปกติให้มีอย่างน้อยสองสำรับให้หัวหน้าหน่วยงานมอบให้กรรมการเก็บรักษาเงินเก็บรักษาหนึ่งสำรับนอกนั้นให้นำฝากสำนักการคลังเก็บรักษาไว้ข้อ ๘๓ ให้กรรมการเก็บรักษาเงินเป็นผู้ถือกุญแจตู้นิรภัยในกรณีที่ตู้นิรภัยมีที่ใส่กุญแจสามดอกและมีกรรมการสามคนก็ให้กรรมการถือกุญแจคนละดอก แต่ถ้าตู้นิรภัยมีที่ใส่กุญแจสองดอกแต่มีกรรมการสามคนก็ให้กรรมการที่มีอาวุโสตามระเบียบราชการถือกุญแจคนละหนึ่งดอกและให้กรรมการอีกหนึ่งคนมีหน้าที่ประจำตราตู้นิรภัยแต่เพียงอย่างเดียวถ้ากรรมการเก็บรักษาเงินผู้ใดไม่สามารถปฏิบัติหน้าที่กรรมการได้ให้ปลัดกรุงเทพมหานครผู้อำนวยการสำนัก ผู้อำนวยการเขต แล้วแต่กรณีพิจารณาแต่งตั้งข้าราชการไม่ต่ำกว่าระดับ ๓ ให้เป็นกรรมการแทนชั่วคราวให้ครบจำนวนการแต่งตั้งผู้ที่จะเป็นกรรมการแทนจะแต่งตั้งไว้เป็นการประจำเพื่อปฏิบัติหน้าที่แทนชั่วคราวก็ได้ข้อ ๘๔ การส่งมอบและการรับมอบกุญแจระหว่างกรรมการผู้ที่ได้รับมอบหมายให้ทำหน้าที่กรรมการแทนชั่วคราวตามข้อ ๘๓ให้กรรมการส่งมอบและกรรมการผู้รับมอบตรวจนับตัวเงิน และหลักฐานแทนตัวเงินซึ่งเก็บรักษาไว้ในตู้นิรภัยให้ถูกต้องตามรายงานเงินคงเหลือประจำวันแล้วบันทึกการส่งมอบและรับมอบพร้อมกับลงลายมือชื่อกรรมการทุกคนไว้ในรายงานเงินคงเหลือประจำวันนั้นด้วยห้ามมิให้กรรมการมอบกุญแจให้ผู้อื่นทำหน้าที่กรรมการแทนเว้นแต่เป็นการมอบให้กรรมการซึ่งได้รับแต่งตั้งเป็นกรรมการแทนชั่วคราวตามข้อ ๘๓กรรมการจะต้องเก็บรักษากุญแจไว้ในที่ปลอดภัยอย่าให้สูญหาย หรือให้ผู้ใดลักลอบนำไปพิมพ์แบบกุญแจได้หากปรากฏว่ากุญแจหายหรือมีกรณีสงสัยว่าจะมีผู้ปลอมแปลงกุญแจให้หัวหน้าหน่วยงานสอบสวนแล้วรีบรายงานให้ปลัดกรุงเทพมหานครเพื่อพิจารณาสั่งการโดยด่วนข้อ ๘๕ เมื่อสิ้นเวลารับจ่ายเงินให้เจ้าหน้าที่การเงินนำเงินที่จะเก็บรักษาและรายงานเงินคงเหลือประจำวันส่งมอบต่อคณะกรรมการเก็บรักษาเงินให้คณะกรรมการเก็บรักษาเงินร่วมกันตรวจสอบตัวเงินและหลักฐานแทนตัวเงินกับรายงานเงินคงเหลือประจำวันเมื่อปรากฏว่าถูกต้องแล้วให้นำเงินเข้าเก็บรักษาในตู้นิรภัย และให้กรรมการทุกคนลงลายมือชื่อในรายงานเงินคงเหลือประจำวันไว้เป็นหลักฐานรายงานเงินคงเหลือประจำวันเมื่อกรรมการเก็บรักษาเงินได้ลงลายมือชื่อแล้ว ให้หัวหน้าหน่วยการคลังเสนอหัวหน้าหน่วยงานเพื่อทราบในกรณีที่ปรากฏว่าเงินที่ได้รับมอบให้เก็บรักษาไม่ตรงกับจำนวนซึ่งแสดงไว้ในรายงานเงินคงเหลือประจำวันให้คณะกรรมการเก็บรักษาเงินและเจ้าหน้าที่การเงินผู้นำส่งร่วมกันบันทึกจำนวนเงินที่ตรวจนับได้นั้นไว้ในรายงานเงินคงเหลือประจำวันและลงลายมือชื่อกรรมการทุกคนพร้อมด้วยเจ้าหน้าที่การเงินผู้นำส่งแล้วนำเงินเข้าเก็บรักษาในตู้นิรภัยแล้วให้กรรมการเก็บรักษาเงินรายงานให้หัวหน้าหน่วยงานทราบทันทีเพื่อพิจารณาสั่งการต่อไปข้อ ๘๖ เมื่อนำเงินเข้าเก็บในตู้นิรภัยแล้วให้กรรมการใส่กุญแจตู้นิรภัยให้เรียบร้อยแล้วลงลายมือชื่อบนกระดาษปิดทับหรือประจำตราครั่งหรือดินเหนียวของกรรมการแต่ละคนไว้บนเชือกผูกมัดตู้นิรภัยในลักษณะที่ตราประจำครั่งดินเหนียวหรือแผ่นกระดาษปิดทับจะต้องถูกทำลายเมื่อมีการเปิดตู้นิรภัยในกรณีที่ตู้นิรภัยตั้งอยู่ในห้องมั่นคงหรือกรงเหล็ก การลงลายมือชื่อบนกระดาษปิดทับหรือประจำตราครั่งของกรรมการจะกระทำที่ประตูห้องมั่นคงหรือกรงเหล็กแต่เพียงแห่งเดียวก็ได้ในวันทำการถัดไปหากจะต้องนำเงินออกจ่ายให้คณะกรรมการเก็บรักษาเงินมอบเงินเก็บรักษาทั้งหมดให้หัวหน้าหน่วยการคลังหรือเจ้าหน้าที่การเงินรับไปจ่ายโดยให้ลงลายมือชื่อรับเงินไว้ในรายงานเงินคงเหลือประจำวันก่อนวันทำการที่รับเงินไปจ่ายนั้นข้อ ๘๗ สำหรับหน่วยงานที่ได้รับอนุมัติจากปลัดกรุงเทพมหานครแยกออกไปทำการรับจ่ายและรักษาเงิน ให้ปลัดกรุงเทพมหานครตั้งคณะกรรมการรักษาเงินไว้ ณหน่วยงานไม่น้อยกว่าสามคน และต้องเป็นข้าราชการกรุงเทพมหานครไม่ต่ำกว่าระดับ ๓และคนหนึ่งในจำนวนนั้นต้องเป็นหัวหน้าหน่วยการคลังหรือเจ้าหน้าที่การเงินโดยตำแหน่งในกรณีที่ไม่มีข้าราชการระดับ๓ หรือมีแต่ไม่สามารถทำหน้าที่ดังกล่าวได้ให้รายงานขออนุมัติปลัดกรุงเทพมหานครแต่งตั้งข้าราชการระดับ๒ แทน โดยให้ทำเป็นคำสั่งให้หน่วยงานตามวรรคหนึ่งมีอำนาจเก็บรักษาเงินไว้ที่สำนักงานได้ไม่เกิน๑๐,๐๐๐ บาทความข้างต้นมิให้ใช้บังคับแก่หน่วยงานที่มีข้อบัญญัติหรือระเบียบใช้บังคับโดยเฉพาะกับหน่วยงานนั้นข้อ ๘๘ บรรดาเงินที่หน่วยงานได้รับเป็นกรรมสิทธิ์ไม่ว่าจะได้รับตามกฎหมายหรือระเบียบ ข้อบังคับ หรือได้รับชำระตามอำนาจหน้าที่หรือสัญญา หรือได้รับการให้ใช้ทรัพย์สิน หรือเก็บดอกผลจากทรัพย์สินของทางราชการให้หน่วยงานที่ได้รับเงินนั้นนำส่งเป็นรายได้ของกรุงเทพมหานครทั้งสิ้น เว้นแต่จะมีกฎหมายระเบียบ หรือข้อบังคับกำหนดเป็นอย่างอื่นหน่วยงานใดได้รับเงินที่มีผู้มอบให้โดยมีวัตถุประสงค์เพื่อให้จ่ายในกิจการของหน่วยงานนั้นหรือได้รับเงินที่เกิดจากทรัพย์สินซึ่งมีผู้มอบให้เพื่อหาดอกผลใช้จ่ายในกิจการของหน่วยงานนั้นให้หน่วยงานดังกล่าวจ่ายเงินหรือก่อหนี้ผูกพันภายในวงเงินที่ได้รับได้โดยไม่ต้องนำส่งเป็นรายรับของกรุงเทพมหานคร ทั้งนี้ ให้ถือปฏิบัติตามกฎหมายระเบียบ หรือข้อบังคับที่กรุงเทพมหานครกำหนด แต่เมื่อได้ดำเนินการตามวัตถุประสงค์แล้วมีเงินเหลือจ่ายเท่าใดให้นำส่งเป็นรายรับของกรุงเทพมหานครต่อไปข้อ ๘๙ เมื่อปรากฏว่าหน่วยงานใดปฏิบัติเกี่ยวกับการเก็บรักษาเงินและการนำเงินส่งเป็นรายได้ของกรุงเทพมหานครไม่ถูกต้องตามระเบียบให้ปลัดกรุงเทพมหานครสั่งการให้ปฏิบัติให้ถูกต้องโดยด่วนหากปรากฏว่าเงินในความรับผิดชอบของหน่วยงานใดขาดบัญชีหรือสูญหายเพราะการทุจริตหรือมีพฤติการณ์ที่ส่อไปในทางไม่สุจริต หรือเพราะเหตุหนึ่งเหตุใดซึ่งมิใช่กรณีปกติให้หัวหน้าหน่วยงานรีบรายงานพฤติการณ์ให้ปลัดกรุงเทพมหานครทราบโดยด่วนในกรณีที่เห็นว่าเป็นความผิดอาญาแผ่นดินก็ให้ฟ้องร้องดำเนินคดีแก่ผู้กระทำผิดและให้แต่งตั้งคณะกรรมการขึ้นดำเนินการสอบสวนเพื่อพิจารณาหาตัวผู้รับผิดในทางแพ่งโดยด่วนหมวด ๑๐การตรวจเงิน ข้อ ๙๐ ให้หน่วยงานแต่ละแห่งมีบัญชีและทะเบียนรับจ่ายรวมทั้งสรรพบัญชี หรือทะเบียนอื่นใดเท่าที่จำเป็น หรือตามที่ปลัดกรุงเทพมหานครกำหนดข้อ ๙๑ ทุกวันที่มีการรับจ่ายเงินให้หัวหน้าหน่วยการคลังรายงานจำนวนเงินรับจ่าย ตลอดจนเงินคงเหลือและเงินฝากต่าง ๆให้หัวหน้าหน่วยงานทราบเป็นประจำทุกวัน และให้หัวหน้าหน่วยงานรายงานจำนวนเงินรับจ่ายตลอดจนเงินคงเหลือและเงินฝากต่าง ๆ ให้ปลัดกรุงเทพมหานครทราบเป็นประจำทุกเดือนข้อ ๙๒ เมื่อสิ้นปีงบประมาณให้หน่วยงานจัดให้มีการสำรวจรายละเอียดลูกหนี้และเจ้าหนี้ว่ามีจำนวนเงินคงค้างชำระหนี้อยู่กี่รายเป็นเงินทั้งสิ้นรายละเท่าใด รวมเป็นจำนวนรายและจำนวนเงินทั้งสิ้นเท่าใดและแจ้งสำนักการคลังทราบเพื่อประกอบการทำรายงานการรับจ่ายเงินประจำปีข้อ ๙๓ ภายในหกสิบวันนับตั้งแต่วันสิ้นปีงบประมาณให้หน่วยงานที่มีหน้าที่รับและจ่ายเงินจัดทำงบเงินรายรับรายจ่ายในรอบปีงบประมาณเสนอปลัดกรุงเทพมหานครทราบโดยผ่านหน่วยงานตรวจสอบภายในสำนักปลัดกรุงเทพมหานครและสำเนาส่งสำนักการคลังกับสำนักงานตรวจเงินแผ่นดินแห่งละหนึ่งชุดให้สำนักการคลังจัดทำงบเงินรายรับรายจ่ายในรอบปีงบประมาณเปรียบเทียบกับงบประมาณกับจัดทำรายงานการรับจ่ายเงินประจำปีงบประมาณที่สิ้นสุดลงเสนอปลัดกรุงเทพมหานครเพื่อดำเนินการต่อไป (ตามมาตรา ๑๒๐แห่งพระราชบัญญัติระเบียบบริหารราชการกรุงเทพมหานคร พ.ศ.๒๕๒๘)ข้อ ๙๔ ให้หน่วยงานตรวจสอบภายในสำนักปลัดกรุงเทพมหานคร มีหน้าที่ตรวจสอบบัญชีการเงินการรับจ่ายเงิน การพัสดุและการก่อหนี้ผูกพันงบประมาณรายจ่าย หรือตรวจสอบอื่นใด ตามที่ปลัดกรุงเทพมหานครมอบหมายและตามหลักเกณฑ์และวิธีการที่ปลัดกรุงเทพมหานครกำหนดข้อ ๙๕ในการตรวจสอบบัญชีและหลักฐานการรับจ่ายเงินให้หัวหน้าหน่วยงานผู้เบิกหรือรับเงินและหรือหัวหน้าหน่วยการคลังมีหน้าที่ให้คำชี้แจงและอำนวยความสะดวกแก่เจ้าหน้าที่หน่วยงานตรวจสอบภายในสำนักปลัดกรุงเทพมหานคร หรือสำนักงานตรวจเงินแผ่นดิน แล้วแต่กรณีเมื่อมีเหตุทักท้วงให้เจ้าหน้าที่หน่วยงานตรวจสอบภายในสำนักปลัดกรุงเทพมหานครแจ้งโดยตรงกับหัวหน้าหน่วยงานที่เกี่ยวข้องหรือกรณีเจ้าหน้าที่สำนักงานตรวจเงินแผ่นดินได้แจ้งโดยตรงกับหัวหน้าหน่วยงานที่เกี่ยวข้องให้หน่วยงานนั้นปฏิบัติตามคำทักท้วงภายในสิบห้าวันนับแต่วันที่ได้รับแจ้งหากหัวหน้าหน่วยงานไม่ปฏิบัติตามคำทักท้วงของหน่วยงานตรวจสอบภายในสำนักปลัดกรุงเทพมหานคร ตามกำหนดโดยไม่มีเหตุผลสมควร ให้หน่วยงานตรวจสอบภายในสำนักปลัดกรุงเทพมหานครรายงานให้ปลัดกรุงเทพมหานครทราบเพื่อสั่งการหมวด ๑๑เบ็ดเตล็ด ข้อ ๙๖ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ ให้เสนอผู้ว่าราชการกรุงเทพมหานครพิจารณาสั่งการเป็นคราวๆ ไปหมวด ๑๒บทเฉพาะกาล ข้อ ๙๗ การรับการเบิกจ่ายเงิน การเก็บรักษาเงิน การนำส่งเงิน และการตรวจเงินที่อยู่ในระหว่างการดำเนินการและยังไม่แล้วเสร็จในวันที่ระเบียบนี้ใช้บังคับให้ดำเนินการตามระเบียบกรุงเทพมหานคร ว่าด้วยการรับเงิน การเบิกจ่ายเงินการฝากเงิน การเก็บรักษาเงิน และการตรวจเงิน พ.ศ.๒๕๑๙ต่อไปจนกว่าจะดำเนินการแล้วเสร็จ หรือจนกว่าจะสามารถดำเนินการตามระเบียบนี้ได้ ทั้งนี้ให้หมายความรวมถึงบรรดาแบบพิมพ์ เอกสาร สมุดบัญชี และทะเบียนต่าง ๆที่ใช้ในการเบิกและจ่ายเงินประกาศ ณ วันที่ ๒๗ มีนาคม พ.ศ.๒๕๓๐พลตรี จำลอง ศรีเมืองผู้ว่าราชการกรุงเทพมหานครระเบียบกรุงเทพมหานคร ว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๒) พ.ศ.๒๕๓๒[๒๗]ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๓) พ.ศ.๒๕๓๓[๒๘]ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๔)พ.ศ.๒๕๓๘[๒๙]ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๕) พ.ศ.๒๕๔๐[๓๐]ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๖) พ.ศ.๒๕๔๐[๓๑]ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๗) พ.ศ.๒๕๔๒[๓๒]ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๘) พ.ศ. ๒๕๔๔[๓๓]ระเบียบกรุงเทพมหานคร ว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๙) พ.ศ.๒๕๔๘[๓๔]วชิระ/จัดทำ๗มีนาคม ๒๕๕๐[๑] ราชกิจจานุเบกษา เล่ม ๑๐๔/ตอนที่๕๙/ฉบับพิเศษ หน้า ๑๘/๓๐ มีนาคม ๒๕๓๐[๒] ข้อ ๔ บทนิยามคำว่า หน่วยงานแก้ไขเพิ่มเติมโดย ระเบียบกรุงเทพมหานครว่าด้วยการรับเงิน การเบิกจ่ายเงินการเก็บรักษาเงิน การนำส่งเงิน และการตรวจเงิน (ฉบับที่ ๕) พ.ศ. ๒๕๔๐[๓] ข้อ ๔ บทนิยามคำว่า หัวหน้าหน่วยงาน แก้ไขเพิ่มเติมโดย ระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงิน(ฉบับที่ ๙) พ.ศ. ๒๕๔๘[๔] ข้อ ๔ บทนิยามคำว่า หน่วยการคลัง แก้ไขเพิ่มเติมโดย ระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงิน(ฉบับที่ ๙) พ.ศ. ๒๕๔๘[๕] ข้อ ๔ บทนิยามคำว่า หัวหน้าหน่วยการคลัง แก้ไขเพิ่มเติมโดย ระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงิน(ฉบับที่ ๙) พ.ศ. ๒๕๔๘[๖] ข้อ ๑๐ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๔)พ.ศ.๒๕๓๘[๗] ข้อ ๑๗ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๔)พ.ศ.๒๕๓๘[๘] ข้อ ๒๓ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๔)พ.ศ.๒๕๓๘[๙] ข้อ ๒๔ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๔)พ.ศ.๒๕๓๘[๑๐] ข้อ ๒๕ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๔)พ.ศ.๒๕๓๘[๑๑] ข้อ ๒๘ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๕) พ.ศ.๒๕๔๐[๑๒] ข้อ ๓๑ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๓) พ.ศ.๒๕๓๓[๑๓] ข้อ ๓๒ แก้ไขเพิ่มเติมโดย ระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงิน(ฉบับที่ ๒) พ.ศ. ๒๕๓๒[๑๔] ข้อ ๓๒ (๒) แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๖)พ.ศ.๒๕๔๐[๑๕] ข้อ ๓๓ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๔)พ.ศ.๒๕๓๘[๑๖] ข้อ ๓๕ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๖)พ.ศ.๒๕๔๐[๑๗] ข้อ ๓๘ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๕) พ.ศ.๒๕๔๐[๑๘] ข้อ ๔๑ แก้ไขเพิ่มเติมโดย ระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงิน(ฉบับที่ ๙) พ.ศ. ๒๕๔๘[๑๙] ข้อ ๔๓ (๑) แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๗) พ.ศ.๒๕๔๒[๒๐] ข้อ ๔๓ (๕) เพิ่มโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงินและการตรวจเงิน (ฉบับที่ ๘) พ.ศ.๒๕๔๔[๒๑] ข้อ ๔๘ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๔)พ.ศ.๒๕๓๘[๒๒] ข้อ ๕๐ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๔)พ.ศ.๒๕๓๘[๒๓] ข้อ ๕๖ แก้ไขเพิ่มเติมโดย ระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงิน(ฉบับที่ ๙) พ.ศ. ๒๕๔๘[๒๔] ข้อ ๗๖ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๖)พ.ศ.๒๕๔๐[๒๕] ข้อ ๗๘ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๖)พ.ศ.๒๕๔๐[๒๖] ข้อ ๘๐ แก้ไขเพิ่มเติมโดย ระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ ๖) พ.ศ.๒๕๔๐[๒๗] ราชกิจจานุเบกษา เล่ม ๑๐๖/ตอนที่๑๑๖/หน้า ๓๖๘/๒๕ กรกฎาคม ๒๕๓๒[๒๘]ราชกิจจานุเบกษา เล่ม ๑๐๗/ตอนที่ ๑๘๑/หน้า ๓๗๕/๒๐ กันยายน ๒๕๓๓[๒๙] ราชกิจจานุเบกษาเล่ม ๑๑๒/ตอนพิเศษ ๓๙ ง/หน้า ๑๐/๖ ตุลาคม ๒๕๓๘[๓๐] ราชกิจจานุเบกษาเล่ม ๑๑๔/ตอนที่ ๑๐ ง/หน้า ๓๖/๔ กุมภาพันธ์ ๒๕๔๐[๓๑] ราชกิจจานุเบกษาเล่ม ๑๑๔/ตอนพิเศษ ๑๒๐ ง/หน้า๒๔/๒๓ ธันวาคม ๒๕๔๐[๓๒] ราชกิจจานุเบกษาเล่ม ๑๑๖/ตอนที่ ๙ ง/หน้า ๔๑/๒ กุมภาพันธ์ ๒๕๔๒[๓๓]ราชกิจจานุเบกษาเล่ม ๑๑๖/ตอนพิเศษ ๓๖ ง/หน้า ๑๕/๑๘ เมษายน ๒๕๔๔[๓๔] ราชกิจจานุเบกษา เล่ม ๑๒๒/ตอนพิเศษ ๑๓๕ ง/หน้า๑๓/๒๓ พฤศจิกายน ๒๕๔๘